În România anului 2014 şi în Bucureştiul condus de Primarul General Sorin Oprescu,locul literaturii române este în stradă. Mai mult decât oricare alt loc din Bucureşti, Muzeul Naţional al Literaturii Române întruchipează această continuitate de generaţii şi acest efort de a face să supravieţuiască o întreagă moştenire culturală.

Imobilele de afaceri, şpăgile şi contractele nu definesc o naţiune, ci sunt semnul rapacităţii care ne invadează oraşele şi vieţile. Evacuarea MNLR, prin refuzul Consiliului General de a aloca fondurile necesare, atacă, direct şi frontal, un patrimoniu intelectual esenţial al naţiunii noastre. Manuscrisele nu ard, dar pot fi distruse de indiferenţa vorace a aleşilor noştri. Apărarea Muzeului Naţional al Literaturii Române este apărarea literaturii în faţa barbariei, imposturii şi lăcomiei.

http://www.e-cultura.info/recviem-pentru-muzeul-literaturii-romane/#hyuRgV0AyuZvJK91.99